रंगनाथन ने बताया कि आईजीएल ई-वाहनों की चार्जिंग की सुविधा भी स्थापित कर रही है। इसके लिए उसने नीदरलैंड (डच) की एक कंपनी से गठजोड़ किया है। सरकार ई-वाहन को प्रोत्साहित करने के क्रम में सबसे बड़ी समस्या चार्जिंग स्टेशन को मान रही है। चार्जिंग स्टेशन की संख्या बढने के साथ ही ई-वाहनों की संख्या में बढ़ोतरी की उम्मीद की जा रही है।उन्होंने कहा कि आईजीएल की चालू वित्त वर्ष में 60 नए सीएनजी वितरण केंद्र खोलने और कम से कम दो लाख पाइप गैस कनेक्शन देने की भी योजना है। कंपनी अपने नेटवर्क को बढ़ाने के लिए डीलर-फ्रंचाइजी प्रारूप को अपनाया है।